Фьодор Тютчев
Денят и нощта

Превод от руски: Петър Велчев, 2008

chitanka.info

Над тайнствен свят от духове,

над бездната му страховита,

златотъкан покров се сплита

по волята на богове.

Денят — покровът светлоок —

във всяка земна твар ликува,

ранените души лекува,

закриля и човек, и бог!

Но мръква ден, настъпва нощ

и пред съдбата ни сурова

разкъсва тя за миг покрова

и го захвърля с дива мощ…

Пред нас пак зее пропастта,

с мъглата, с тъмната си сила,

и нищо тук не ни закриля —

затуй тъй страшна е нощта!

1839

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.